《三峡桥》
宋代·钱闻诗

生平有志在山水，得绂此邦非偶尔。
行行白鹿书院来，小舆竹迳松阴里。
轻雷急鼓山前闻，飞梁截截水下喷。
有如蛟龙卷沧海，怒气直欲山前吞。
劝客倚栏同把盏，低头千夫眩双眼。
自非建始决金堤，端是晋阳彻三板。
手摩题石苔藓斑，驻看未饱不忍还。
谁能挽之出庐山，一洗尘俗清人间。

作者简介：成都人，字子言。孝宗淳熙中知南康军。工诗。有《庐山杂著》。